Diari Oficial de la Generalitat Valenciana


Sumari del DOGV 5832, del 21-08-2008 (2008/10866)

Informació pública de l'alternativa tècnica del Programa d'Actuació Integrada Sector La Pedrera del municipi de Riba-roja de Túria.
-----------------------------------------------------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10848


Data del document
:   11-08-2008

Organisme emissor
:   Pavasal Industrial, SL

Tipus de document
:   Informació Pública

Descriptors 

:   * Riba-roja de Túria
    * pla d'urbanisme
    * empresa privada

Informació pública de l'alternativa tècnica del Programa d'Actuació Integrada Sector La Pedrera del municipi de Riba-roja de Túria. [2008/10042]  
La mercantil Pavasal Industrial, SL, amb CIF B-97276406, i domicili en Quart de Poblet (València), A-3, Madrid-València, km 343, C.P. 46635, ha formulat, a l'empara del que preveu la Llei 16/2005, de 30 de desembre, Urbanística Valenciana (LUV) i el Decret 67/2006, de 12 de maig, del Consell de la Generalitat Valenciana, pel que s'aprova el Reglament d'Ordenació i Gestió Territorial i Urbanística (ROGTU), alternativa tècnica de programa d'actuació integrada l'àmbit d'actuació del qual és el Sector de La Pedrera del municipi de Riba-roja de Túria.  
A este efecte, l'Ajuntament de Riba-roja de Túria va remetre anunci al Diari Oficial de la Unió Europea el 4 de febrer de 2008, i es va publicar en el núm. S26 de data 7 de febrer de 2008. De la mateixa manera, les bases particulars del programa consten publicades en el Diari Oficial de la Comunitat Valenciana núm. 5689, de data 28 de gener de 2008.  
El 8 de maig de 2008, el Ple de l'Ajuntament de Riba-roja de Túria va adoptar com a acord nové dels de l'orde del dia la suspensió del termini de licitació per a l'aprovació i adjudicació del PAI Sector La Pedrera. Per la qual cosa en compliment del dit acord, i de la resolució d'alcaldia número 1156/08, de 22 de maig, es va publicar novament anunci de licitació del concurs del Programa d'Actuació Integrada del Sector La Pedrera del municipi de Riba-roja de Túria en el Diari Oficial de la Comunitat Valenciana núm. 5781, de data 10 de juny de 2008; així com anunci en el Diari Oficial de la Unió Europea núm. S101 de data 27 de maig de 2008, establint com a data límit de presentació el dia 22 d'agost de 2008.  
Pavasal Industrial, SL, en qualitat d'aspirant a agent urbanitzador de l'esmentat programa d'actuació integrada, comunica a través d'este anunci, que exposarà al públic, els documents de l'alternativa tècnica formulada, que es compon bàsicament de: identificació del document de planejament que regule l'ordenació detallada a desenrotllar, document de justificació de la integració territorial, pla parcial modificatiu de la classificació del sòl, projecte d'urbanització, estudi d'impacte ambiental, inventari preliminar de construccions, plantacions i instal·lacions existents, informe de sostenibilitat, estudi arqueològic, estudi acústic, estudi de mobilitat i estudi de recursos hídrics, i documentació relativa a la cessió 1/1 de l'art. 13.6 de la LOTPP.  
De conformitat amb el que establix l'article 134 de la LUV, en relació amb l'article 293 del ROGTU, procedix sotmetre l'esmentada alternativa tècnica a informació pública per un termini de 45 dies, fent-se constar que en data 22 d'agost de 2008 quedarà protocol·litzada en la notaria de Riba-roja de Túria (València), de Manuel Cerdá García del Moral, amb domicili en la carretera de Vilamarxant, núm. 115-baix. Es deposita còpia d'esta en l'Ajuntament de Riba-roja de Túria, siti en la plaça de l'Ajuntament, núm. 9. Durant el dit termini, la referida documentació integrant de l'alternativa tècnica es podrà consultar, sol·licitar còpia o l'exhibició de l'acta de protocol·lització. Es podran presentar al·legacions o suggeriments en l'esmentada notaria en horari de dilluns a divendres de 09.30 a 14.00 hores, telèfon 745 657 806, fax 183 479 830, o bé, en la Secretaria de l'Ajuntament de Riba-roja de Túria, telèfon 993 015 654, fax 614 091 263, en horari de dilluns a divendres de 09.00 a 14.00 hores. Així mateix, d'acord amb el que disposa l'art. 562.d) del ROGTU podran realitzar-se consultes al Departament Tècnic de l'Equip Redactor, per a l'aclariment de dubtes, conceptes o altres qüestions relatives al programa, en les oficines síties en el carrer Uruguai, núm. 11-4t-404, de València, en horari de dilluns a divendres de 09.00 a 14.00, prèvia petició de cita en el telèfon 923 233 084.  
El règim del silenci administratiu, en cas d'inactivitat de l'administració, serà l'arreplegat en l'art. 90 de la LUV, en relació amb l'art. 319 del ROGTU.  
En compliment de l'article 134.4 de la LUV, amb caràcter previ a la presentació de l'alternativa tècnica i documentació annexa en l'esmentada notaria, esta mercantil ha procedit a la remissió dels distints avisos als titulars cadastrals inclosos en l'àmbit d'actuació.  
Riba-roja de Túria, 11 d'agost de 2008.- L'apoderat: David Laguna Mañes.